Optiline sihik

Optiline sihik (kõnekeeles "optika"; inglise keele eeskujul vahel ka "teleskoopsihik") on optiline vahend üle pika vahemaa nägemiseks, enamasti märgib see teleskoopi, mis on kinnitatud täpsusrelvale. Optilise sihiku suur nägemisulatus on saavutatud mitmete läätsedega. Pildi kvaliteet sõltub aga ka läätsede kvaliteedist ja kattest. Lisaks optilisele sihikule on kasutuses ka kirp ehk raudsihik, lasersihik ja peegelsihik.
Kirjeldamine.
Sihikud on tavaliselt disainitud eesmärgipõhiselt (valgustatus, kaugus) jaoks. Need kasutamistingimused omakorda seavad nõudmised teleskoopsihiku omadustele. Näiteks sihikud, millega vaadatakse kilomeetri kaugusele, omavad enamasti suurt objektiivi, et tekitada heledamat kujutist. Kuna suurema läbimõõduga läätse läbib rohkem valgust, siis saab suurema läätsega valgustatuma pildi kui väiksemat läätse kasutades. Teleskoopsihikuid eristatakse enamasti nende suurenduse ja objektiivi läbimõõdu järgi. Kui teleskoopsihikul on näiteks kirjelduseks 10x50 tähendab see, et sihik annab 10 kordse suurenduse 50 mm-se läätsega, ehk siis sihiku kirjeldus antakse enamus olukordades nende kahe arvu kombinatsioonina, kus esimene liige näitab suurendust ja teine näitab läätse läbimõõtu millimeetrites. Samas vahel kohtab kirjelduses ka vahemikke. See viitab muudetavale suurendusele ning sellisel juhul on kirjelduses antud minimaalne ja maksimaalne suurendus ning läätse läbimõõt. Mõnevõrra üllataval kombel suurendab suurem läätse läbimõõt ka pildi teravust, kuna vastavalt Rayleigh' kriteeriumile tekib sihikust vaadeldava eseme punktilt valguse difraktsiooni tõttu suuremalt läätselt väiksem Airy ketas, mis tähendabki teravamat pilti. Praktikas ei ole enamus juhtudel vaja Rayleigh' kriteeriumiga arvestada, sest enamasti halvendab pildi teravust sihikus kasutatava optika kvaliteet. Samas kui lääts omab tühiseid aberratsioone ja optiliselt sihikult nõutakse väga suurt lahutusvõimet, on vaja arvestada Rayleigh' kriteeriumiga.
Parandid.
Kui relvaga lastakse kaugele, siis mõjub kuulile lennu ajal Maa raskusjõud. Kui mõelda, et kuul lendab horisontaalselt 1000 meetri kaugusele keskmise kiirusega 1000 m/s (kuuli kiirus väheneb lennu ajal õhutakistuse mõjul), siis viibib ta vabalangemises ühe sekundi jooksul. Selle aja jooksul jõuab kuul vertikaalselt langeda 5 meetri võrra. See on aga juba küllaltki suur langus, et laskur ei saaks ilma sihtimise paranduseta vastasele pihta. Et kuuli langemist kompenseerida, on teleskoopsihiku niitristi vertikaalse joone peale horisontaalsed kriipsud, mille järgi saab hinnata sihtmärgi kaugust. Neid kriipse nimetatakse kaugusjoonteks. Horisontaalsel niitristi joonel on vertikaalsed jooned või täpid mis aitavad tuule mõju kompenseerida. Tuulejoonte korral tuleb tuule kiirus küll ise mõõta.
Tuhandikpunktisüsteem.
Tuhandikpunktisüsteem ("Mil-dot system"; MIL-süsteem) on üks võimalikest kaugusjoonte süsteemidest. Mil-dot paigutusega sihikud on väga kasulikud tulistamiskauguse kiireks väljaarvutamiseks. Snaiprid kasutavad mil-dot sihikut, et määramata kaugust sihtmärgini. Samuti saab mil-dot sihiku jooni kasutada alternatiivsete sihtimispunktidena .
MIL-süsteemi taga peituv matemaatika on suhteliselt lihtne. Kui vaadata kaugusel formula_1 asuvat objekti kõrgusega formula_2 läbi optilise sihiku, siis objekt omab ka mingisugust nurkläbimõõtu formula_3. Nurka formula_3, kaugust objektini formula_1 ja eseme kõrgust formula_2 seob matemaatiline seos formula_7. Üheks levinud standardiks on kasutada objekti kauguseks 1000 meetrit ning objekti kõrguseks 1 meetrit - kui sellisel juhul paigutada ese sihiku vaatevälja nii, et eseme üks ots asub sihiku horisontaalse joone peal, siis vaadeldav objekt mahub sihiku horisontaalse joone ja esimese Mil-dot joone vahele. Nurkläbimõõt eelpool mainitud kauguste jaoks oleks: formula_8. Kuna saadud nurga suurus radiaanides on väga väike võib kasutada lähendust formula_9 ning meie esialgne seos võtab kuju formula_10 . Asendades nurga formula_3 Mil-doti joonte arvuga formula_12 saame seose formula_13 , mis on vägagi mugav kiireks vahemaade arvutamiseks.
Näide tuhandikpunktisüsteemi kasutamisest.
Ülesanne: Juhani pikkus on formula_14 ja ta mahub ära formula_15 Mil-dot punkti vahele. Kui suurel kaugusel formula_1 on Juhan?
Lahendus: Kui Juhan oleks formula_17 kaugusel mahuks ta ära formula_18 punkti vahele. Saame seose
formula_19
Vastus: Juhan on 460 meetri kaugusel.